Nek blagoslov Ramazana traje cijelu godinu, 4/12/02. - 2002-12-04
Predsjednik Bush je muslimanima širom svijeta uputio čestitke i najbolje želje povodom sutrašnje proslave Bajrama.
Drago mi je da mogu poslati čestitke svim onima koji slave Ramazanski Bajram, vrhunac mjeseca posta - Ramazana. Ramazan nas podsjeća na otkrovenje Božije riječi u Kuranu, proroku Muhammedu – riječ koja se čita i govori s posebnom pažnjom i poštovanjem u ove dane. U proteklome mjesecu, Muslimani su postili tokom dana, kako bi svoje misli usredsredili na vjeru, a svoja srca okrenuli ka milosrdju. Muslimani širom svijeta pružili su ruku milosrdja i pomagali onima kojima je pomoć najpotrebnija. Javne kuhinje, u kojima siromašni mogu iftariti, bile su otvorene u mnogim gradovima i mjestima. Pokloni u hrani, odjeći, i novcu , dijeljeni su kako bi osigurali da svi dobiju dio iz Božijeg obilja. Muslimani često pozivaju članove drugih vjerskih zajednica na svoje iftare, kako bi na taj način pokazali duh tolerancije. Bajramom Muslimani slave kraj posta, kao i blagoslov obnovljene vjere u Boga, koja s tim dolazi. Bajramski običaji se razlikuju od zemlje do zemlje, ali u cijelom svijetu, porodice, susjedi, i prijatelji, okupljaju se kako bi podijelili hranu, i čestitali jedni drugima što su položili ispit Ramazana. Duh koji stoji iza Bajrama, podsjeća nas na to da Islam donosi nadu i utjehu milionima ljudi u mojoj zemlji, i više od milijardu ljudi širom svijeta. Ramazan i Bajram su takodjer prilike da se podsjetimo da je Islam porodio jednu civilizaciju bogatu znanjem, koje je koristilo cijelom čovječanstvu. Ovdje u Sjedinjenim Državama, Muslimani su mnogo doprinijeli poslovanju, nauci, pravu, medicini, obrazovanju, kao i u mnogim drugim poljima. Muslimani u našim oružanim snagama I mojoj Administraciji, služe časno svojim sugradjanima Amerikancima, odražavajući ideale naše domovine o slobodi i pravdi u svijetu kojim vlada mir. Prva dama, Laura mi se pridružuje i šalje najbolje želje Muslimanima širom Amerike, i po cijelome svijetu, za ovaj radosni praznik. Neka blagoslovi koje ste zaradili tokom Ramazna, ostanu s vama cijelu godinu.